GENERELLE BESTEMMELSER FOR PONNIGALOPPEN

***1) Høyde ponni / distanse / alder rytter (gitt at rytter «passer» til sin ponni/hest)***

Kategori 4 - høyde t.o.m. 107 cm Distanse: mellom 350–450 meter Alder: fra 7 år

Kategori 3 - høyde f.o.m. 107,1 – 130 cm Distanse: mellom 700–900 meter Alder: fra 8 år

Kategori 2 - høyde f.o.m. 130,1 – 140 cm Distanse: mellom 800–1100 meter Alder: fra 8 år

Kategori 1 - høyde f.o.m. 140,1 – 148 cm Distanse: mellom 900–1600 meter Alder: fra 8 år

Ridehest - høyde f.o.m. 148,1 Distanse: mellom 1000–1600 meter Alder: fra 10 år

**Starter bestemmer endelig startsted.**

**Om nødvendig/hensiktsmessig starter noen av kategorier sammen.**

***2) Kvalifikasjon***

**Ekvipasjen må ha minst én godkjent trening og rytteren må være medlem i NoARK på starterklæringstidspunktet.**

Alle løp er skrevet ut for 4-årige og eldre ponnier/hester, alder regnes fra 1. januar.

Hester som har startet i offentlige galoppløp kan ikke starte i ridehestløp på to år fra siste løp.

Målekort **må** medbringes for kontroll. Ponnier kan bli nektet start uten gyldig målekort. Ponni sluttmåles året de fyller 8 år.

Utenlandske ekvipasjer anses som kvalifiserte dersom de er kvalifiserte i hjemlandet. Kontingent til NoARK skal betales.

***3) Vaksinasjon***

Det kreves godkjent grunnvaksinering og revaksinering minst hver 12. måned, dvs det samme som NRYF. Karenstiden er 5 dager for å delta i løp.

**Merk at dersom hesten skal stå oppstallet/låne boks på banen – kan siste vaksine ikke være eldre enn 6 mnd.**

**Vaksinasjonskort (bilde) skal sendes inn på epost til** **noark@noark.info** **ved første påmelding** og så etter hver revaksinering. Vaksinasjonskort må medbringes for kontroll. Ponni/hest vil bli nektet deltagelse/start uten dokumentert gyldig vaksine.

***4) Anmeldelse***

Anmeldelse til løp skal skje **SKRIFTLIG** til Øvrevoll Galopp AS **innen** **fastsatt dag og tidspunkt.**

Påmelding sendes på e-mail til liv.kristiansen@norskgalopp.no og skal inneholde:

Ponni/hest: fullt navn og kategori.

Rytter: navn.

***5) Utstyr***

Det er påbudt med godkjent hjelm, bodyprotector og hel på ridestøvel/ridesko. Ponni/hest skal ha halsring/martingal. Sporer og pisk er ikke tillatt (det er heller ikke lov å bruke tøyler som fremdriftsmiddel).

Brukes galoppsal skal denne ha overgjord.

Rytter skal ri i jockeydrakt og hvite bukser.

***6)*** Deltagende ponnier skal oppholde seg på midtbanen om ikke annet blir opplyst. Det skal primært stilles med egen leier og alle som leier ponni/hest til start skal ha på hjelm.

***7)*** Arrangøren forbeholder seg retten til å innstille løp og/eller endre proposisjonene dersom forholdene tilsier det.

***8)*** Vær oppmerksom på at all deltagelse i ponni- og ridehestløp/trening er på eget ansvar.

***9)*** Bilder vil kunne bli tatt både under trening og løp, og arrangøren forbeholder seg retten til å bruke disse.

***10)*** Alle spørsmål vedr ponni- og ridehestgaloppen stilles til NoARK (noark@noark.info), mens all påmelding skjer til liv.kristiansen@norskgalopp.no om ikke annet er/blir opplyst.

\*\*\*\*\*\*\*